बेलिङ्घमले जोगाए इंग्ल्यान्डलाई
आखिरमा जुड बेलिङ्घमले केही विशेष नै गर्‍यो इंग्ल्यान्डलाई युरोमा कायम राख्न । उनले हेर्दै मन छुने ओभरहेड किकको सहयोगमा गोल गरेका थिए । त्यो दोस्रो हाफको इन्ज्युरी समयको पाँचौं मिनेटमा थियो । त्यसैले खेल अतिरिक्त समयमा पुग्यो ।
ग्लेसनकिर्चेन — आखिरमा जुड बेलिङ्घमले केही विशेष नै गर्‍यो इंग्ल्यान्डलाई युरोमा कायम राख्न । उनले हेर्दै मन छुने ओभरहेड किकको सहयोगमा गोल गरेका थिए । त्यो दोस्रो हाफको इन्ज्युरी समयको पाँचौं मिनेटमा थियो । त्यसैले खेल अतिरिक्त समयमा पुग्यो ।ह्यारी केनले त्यसको सुरुमै गोल गरेपछि इंग्ल्यान्ड स्लोभाकियालाई २–१ ले हराउन सफल रह्यो । यससँगै इंग्ल्यान्डको सन् १९६६ यता पहिलो ठूलो उपाधि जित्ने सपना कायम रह्यो ।खासमा इंग्ल्यान्ड प्रतियोगिताबाट बाहिरिन केही सेकेन्डमात्रै बाँकी थियो, यस्तोमा स्लोभाकियाले अन्तिम १६ को खेलमा प्रतियोगिताकै सबैभन्दा स्तब्धपूर्ण नतिजा निकाल्ने अवसर बनेको थियो । ‘मलाई लाग्छ, हामी प्रतियोगिताबाट बाहिरिन २०–३० सेकेन्डमात्रै बाँकी थियो,’ बेलिङ्घमले सुनाए, ‘यसमा कसैलाई दुविधा छैन कि यो मेरो खेल जीवनको सबैभन्दा महत्त्वपूर्ण अवसर रहेको छ ।’ हुन पनि उनको खेलजीवन नै आफैंमा धेरै लामो छैन ।शनिबार मात्रै बेलिङ्घम २१ वर्षका भए । उनी रियल म्याड्रिड गएको भर्खरै जसो त हो । त्यहाँ गएयता उनले युरोपेली च्याम्पियन्स लिगसँगै स्पेनी ला लिगा जितिसकेका छन् । उनको उमेर त भर्खरको छ, तर अहिले नै उनी इंग्लिस फुटबलका सबैभन्दा महत्त्वपूर्ण खेलाडी साबित भएका छन् । त्यो भन्दा पनि उनी त्यस्ता खेलाडीका रूपमा अगाडि आइरहेका छन्, जसले चाहिएका बेला टिमका लागि निर्णायक प्रदर्शन गर्नेछ ।‘विश्वमा जति पनि २१ वर्षका खेलाडी छन्, त्यसमा उनी फरक छन् । अझ भनौं, असाधारण छन्,’ इंग्लिस प्रशिक्षक गारेथ साउथगेटले भने । उनले खेलको अन्तिम १५ मिनेट आफ्नो पूरा ध्यान बेलिङ्घममै रहेको र उनले केही गर्न सक्ने विश्वास रहेको बताए । युरो २०२४ मा उपाधिका प्रत्याशीमध्ये एक रहेको इंग्ल्यान्ड ४५ औं वरीयताको स्लोभाकियासँग २५ औं मिनेटमा पछाडि परेको थियो, जतिबेला इभान स्क्रान्जले गोल गरेका थिए ।त्यसयता इंग्ल्यान्डले गोलका लागि प्रयास त गरिरहेको थियो, सार्थक हुन सकेको थिएन । तर, खेलको अन्त्यतिर निर्णायक मोड भने आयो । काइल वाल्करले लामो थ्रो गरे अनि त्यसलाई मार्क गेहीले फ्लिक गरे । बेलिङ्घम बक्समा थिए । उनले आफ्नो शरीरलाई त्यसअनुसार सन्तुलित बनाए, जसबाट ओभरहेड किक गर्न सकियोस् अनि तल्लो कुना च्यापेर गरेको बलले पोस्टको दिशा लिएको थियो । स्लोभाकियाली गोलरक्षक मार्टिन डुब्राभ्का हेरेको हेर्‍यै भए ।त्यतिबेलासम्म केही इंग्लिस समर्थकले रंगशाला छाडिसकेका थिए । जति रंगशालामा थिए, तिनीहरूमा अपार खुसीयाली छाएको थियो । इंग्ल्यान्डले दोस्रो गोलका लागि भने लामो समय कुर्नुपरेन । उनले नजिकको दूरीबाट हेड गर्दै सजिलो गोल गरेका थिए । त्यो इंग्ल्यान्डका लागि कीर्तिमान ६५ औं गोल रह्यो । अब शनिबार हुने अन्तिम आठको खेलमा इंग्ल्यान्डले स्विट्जरल्यान्डको सामना गर्नेछ ।